Document ID: /roh_data/filtered/fineweb-2-filterrobots_roh.jsonl.gz/25561

En la rait chattan ins inqual portal che porscha bigliets per ils Campiunadis mundials da skis. Sco quai che RTR è vegni a savair, han pliras persunas cumprà bigliets sfalsifitgads e pajà ina summa enorm auta per quests bigliets
In um ha ditg ch’el haja cumprà online bigliets da tribuna per ina pulita summa. Cura ch’el era tar l’entrada, hajan ils controlladers alura ditg che quests bigliets na sajan betg valaivels per la tribuna. El dastgia mo ir a l’arrivada sper la tribuna.
Tgi che less far la segira cumpra bigliets mo sin la pagina uffiziala.
Gianluca Rossi, responsabel per ils bigliets durant ils Campiunadis mundials da skis, enconuscha quels portals. Perquai cusseglia el da betg cumprar bigliets simplamain en l’internet. «Tgi che less anc ir spontan a guardar ina cursa, duai cumprar ils bigliets via la pagina uffiziala dals campiunadis mundials». Quai saja la via la pli segira.
RR actualitad 11:00